- Jems
- <
- 4
- >

4
Etem alimi a njini
1 Ejum aji wahnge nta kpo gbo? Ejum aji wahnge ntaange kpo gbo go egahne ellong? Kpo lohng go nsol nyi kpo sahb mell-n melle go egahne ntim, fere jo nok go egahne atahng.*4:1 1 Pit 2:11 2 Ń kpo sahb sꞌseb nsol, wo, ń kpehme bel. Owo wahnge ń kpo wul ane. Ń kpo baare amahr go nsol ane, ń kpehme bel. Owo wahnge ń kpo nok abohng, fere nok nta. Ń kpehme bel, tibre ń kpehme bahb. 3 Ń kpo bahb, ń kpehme bel, tibre ń kpo bahb go ebi mbang. Ń kpo bahb nsol re wahn ko, jo lim ji kor-n no go egahna ntim.
4 Wahn abalimerehbe baa, ń nehme kahn re, ń lꞌlim etem a njini, wahn anebekv ba Esowo baa? Fvfo, nne no lꞌseb re á jol ntem no njini, yebrod elne bum ana nnekv no Esowo.†4:4 1 Jon 2:15 5 Kana tir re, edi nwer Esowo jia li mbol mbol, ji Esowo bungu re, “Etohko ji Esowo ji wob go egahre atahng, e kp-e sahb tꞌteele ala.”‡4:5 Mat 6:24 6 Esowo kpꞌkake nnoobo gbalee budu. Owo wahnge á bungu re,
“N kpo ten aneb elgeere,
fere rod nnoobo enyame ka ane ba ma rede elbo.”§4:6 Mat 23:12
7 Owo fvfo nobo re, wahn rede elnahne, woomo Esowo go elwo. Jo tenen nnehm, á bahke beke tahm.*4:7 1 Pit 5:8-9 8 Jeeren bade Esowo, Esowo bahke tob jeere bada nahne.†4:8 Mat 7:8 Ruun abo enyahne, wahn aneb abiafem! Ruun ntim enyahne, wahn ane ba kpꞌtoono mbang ebal ebal!‡4:8 1 Jon 1:9 9 Jolen ndon ndon, wahn jo guunu, fere jo ling. Nong, asol enyahne fere siingi elguunu, eyebatahng ejahne fere kpiidi, jo lub-n tamm go egahna ntim.§4:9 Luk 6:21 10 Jo reden elnahne go esamahr Jehova, á bahk-n mehle wahre.
Kana jo lam atemtem
11 Abonanee, kana jo bung ebꞌbi bade atemtem. Nne no lꞌbung ebꞌbi bada mmonannyehn,*4:11 Mat 5:22 tohko jol ano, á lꞌlam mmonannyehn,†4:11 Rom 2:1 yebbung ebꞌbi bade atahm, fere lam atahm. A lꞌlam atahm, a kpeem li nne no kpo bum atahm, wobjol nne no kpꞌlame atahm. 12 Esowo bi li njehkatahm, a nlꞌlame,‡4:12 Rom 14:4 ye ji kpo mal eltahre, fere rꞌrannge. Anv, wo elkohn nne awo no bahke lame nte ewa?
Erehke ji li bada nnyo aworo
13 Wuung-m wahn atung, wahn jia ji kpo kono elbungu re, “Lela, tohko jol ano behna, e bahke jeke ejahbe ajehng, owo e bahke lene go elya anehng, jo jen are fere jo lim akpohko.” 14 Jol ń nehme kahn ji bahke jolo behna. Anv, elkpin enahne li renan? Li ana ejꞌjohk ji nne bahke ma nyehn mmongare ntiil, fere lamme.§4:14 Luk 12:20 15 Ji kehn ń jol bungu, li re, “Jehova lꞌtaame, e bahke jolo go elkpin, fere jo lim ajoobo nsol.”*4:15 Elt 18:21 16 Anv, ń kpꞌworo na nnyo, fere jo geere. Elkohn nnyo aworo mio kpee, abꞌbi nya. 17 Nne awohng awohng no lꞌkahn ji nobo re á lim, kꞌfere lim, yeblim abiafem.†4:17 Luk 12:47; Jems 2:15-16

- Jems
- <
- 4
- >

*4:1 4:1 1 Pit 2:11

†4:4 4:4 1 Jon 2:15

‡4:5 4:5 Mat 6:24

§4:6 4:6 Mat 23:12

*4:7 4:7 1 Pit 5:8-9

†4:8 4:8 Mat 7:8

‡4:8 4:8 1 Jon 1:9

§4:9 4:9 Luk 6:21

*4:11 4:11 Mat 5:22

†4:11 4:11 Rom 2:1

‡4:12 4:12 Rom 14:4

§4:14 4:14 Luk 12:20

*4:15 4:15 Elt 18:21

†4:17 4:17 Luk 12:47; Jems 2:15-16

© 2024 SCO