- Rom
- <
- 13
- >

13
Jo wuken atubesi ejahbe
1 Nong, nne awohng awohng jo woomo go elwo ni atubesi ejahbe. Tibre ntubesi awohng awohng limm, no Esowo ki-e ka nsahm. Ye wo yehke atubesi kpee bum.*13:1 Tait 3:1 2 Fvfo, nne no lꞌten atahm nya atubesi jehke no, yebtob ten Esowo bi ma yehke atubesi bao bum. Ane ba lꞌten bo, bo bahke nyehne erem.†13:2 1 Pit 4:15-16 3 Tibre ane ba kpo lim nob nob, limm re bo kpe fahl atubesi. Ane ba kpo lim abꞌbi, bo ba bahke jo fahl atubesi. Anv, a kpꞌsebe re wo kꞌjo fahl atubesia? Lꞌlun, lim ji kpꞌnobo, bo bahk-a tehke.‡13:3 1 Pit 2:13-14 4 Tibre bo alokeltum Esowo ba, tib eji lꞌnob a na. A lꞌlim ebi, nꞌnob re wo jo fahl. Tibre Esowo kaam bo nsahm nyi erem akake mbol mbol. Bo ba li alokeltum ba Esowo yehke no bum re bo jo kak nne no kpꞌlimi ebi erem. 5 Owo wahnge nobo re wo woomo bo go elwo. Ka woomo go bo elwo, tib eji a kpꞌsebe re wo for go erem. Jo woomo bo go elwo, eji a lꞌbel eltim ni nno go esamahr bi Esowo.§13:5 Ef 6:7
6 Esi jꞌnehm ji wahnge ḿ bahke jo tahb etak. Tibre atubesi, alokeltum Esowo ba kpi nlimi nlimi eltum nio asongo. 7 Jo kaan bo ane kpee ji fuumu re wahn ka bo. Jo tahben etak ka ane ba fuumu a bo, wahn jo tob kpi akpohko go nsol nyindiki nyi atubesi lꞌtong-n re wahn kpi.*13:7 Mat 22:21 Jo fahlen nne no fuumu re wahn fahl-e, wahn jo kak nne no fuumu re wahn kak-e.†13:7 Elt 5:29
Nne no kpi elkoro, ye wo ma bum atahm Esowo kpee
8 Kana bel nne awohng awohng mbong, sehngem elkoro ni ḿ bahke bele atemtem. Tibre nne no, nne noko lꞌjo kor-e, yebbum atahm nya Esowo kpee.‡13:8 Mat 22:37-40 9 Atahm nya li re, “Ka lim erehbe, ka wul nne, ka v ejv, ka jo baare amahr go nsol ane”, a ntahm anyehng anyehng nyehko gona, nne li ma fadde, fere bung ellumlum anehng re, “Nne ebjing ewa jo kor-a ana ebjing eba.” 10 Nne awohng awohng no nne noko lꞌkor-e, we á nehm soodo. Fvfo, elkoro ni li atahm Esowo abumu.§13:10 Gal 5:14; 1 Tim 1:5
11 Jo limen jia, tibre ń kpꞌkahne ana ngare nyia li no.*13:11 Mat 16:3 Ngare ebbiingi nyi ḿ bahke nyahme go ellu.†13:11 Luk 12:37 Tibre anv wo, eltahre ma-r ga kabbe, sehnge ngare nyi e gbo mbang taame tv Esowo.‡13:11 Fil 3:20-21 12 Ejannge kpeem ga li. Efungfu yahke se. Owo wahnge nobo re wahr yaken nsol nyi li ka ejannge, fere kak nsol ebta nyio nyi ellennge.§13:12 Ef 6:11-17 13 Nong, wahr jo jen nob nob ana ane ba kpꞌjene ngara njul, ba ane kpi bo kpur. Kana jo jen, jo bahn ase yannge, fere jo wo amahm, jo lim ana kor-n no, fere jo kon anebkal, jo nok abohng, fere bel eteelala.*13:13 Luk 12:45 14 Kaken Ntul a Jisos Kraist ana ewobo, wahn kꞌjo yehke ekpu kunu go ngubjing, eji ngubjing lꞌkꞌjo lim ji kp-e koro.

- Rom
- <
- 13
- >

*13:1 13:1 Tait 3:1

†13:2 13:2 1 Pit 4:15-16

‡13:3 13:3 1 Pit 2:13-14

§13:5 13:5 Ef 6:7

*13:7 13:7 Mat 22:21

†13:7 13:7 Elt 5:29

‡13:8 13:8 Mat 22:37-40

§13:10 13:10 Gal 5:14; 1 Tim 1:5

*13:11 13:11 Mat 16:3

†13:11 13:11 Luk 12:37

‡13:11 13:11 Fil 3:20-21

§13:12 13:12 Ef 6:11-17

*13:13 13:13 Luk 12:45

© 2024 SCO