- 1 Korint
- <
- 13
- >

13
Bade elkoro
1 N lꞌbung go ajahbe nfenfe, fere jo bung alum enjel, kꞌbel elkoro, n li ana esoongo ji kpo lim ewok ewok, fere jol ana egbang bi kpꞌgbiki na gbik.
2 Afi m bele nsahm nyi amahr anyehne, fere jo kahn ejum ajehng ajehng ji li mbehr mbehr, fere bel ellennge kpee, bel eltaame kpee ni bahke jo melle awong, kꞌbel elkoro, n tohkem lꞌli ejumjum.*13:2 Mat 7:22; 17:20
3 Afi n yake nsol enyame kpee ka go, fere yake elname ka re bo jahm-m fi, kꞌbel elkoro, nsehng anyehng anyehng limm, nyi m bahke lehke.†13:3 Luk 10:27
4 Elkoro ni kpo lim nne á mal elkpooro, fere jol soom. Elkoro kpimm ala ateele, kpimm ejum nnyo aworo, kpimm elgeere. 5 Nne lꞌbel elkoro, á kpehme lim esabsab eljini. Á kpehme lim mbang nyꞌnye.‡13:5 Fil 2:4,21 Eltim we kpehme rak sohk sohk. Á kpehme kud afem kak ala. 6 Á kpehme geere kak ebi ejum. Á kpo geere kak ejum ji nno.
7 Nne lꞌbel elkoro, á kpo kpuumu ejum ajehng ajehng. Á kpo taame tv ejum ajehng ajehng.§13:7 Elt 24:14 Á kpi ekunukpu go ejum ajehng ajehng. Á kpo kpooro go mbang anyehng anyehng. 8 Elkoro esꞌkohlo kpimm. Enyehnamahr bahke male. Elbungu go ajahbe nfenfe bahke male. Elkahne fvfo bahke tob mal. 9 Tibre ellennge enahre, a enyehnamahr ejahre nehm biingi go nseenga nseenge.
10 Ji biingi go nseenge lꞌsi bꞌba, ji ki biingi bahke male.
11 Eji n jolo mmonse, n jo bungu ana mmonse, fere jo tir ana mmonse, fere jo lim ese. Eji m ma gbal, jol nne, n kehm soro yake nsol ese nyio tv go.
12 Anv, e kpꞌfahnge go enyehn, jo nyehn advrehndv.*13:12 2 Kor 5:7 Ngare nyio e bahke nyehne saang.†13:12 1 Jon 3:2 Anv, ejang ji n kpꞌkahne. Efung bio bi m bahke kahne kpee, ana Esowo kp-m tob kahn kpee.
13 Nsol nyia na era nyi bahke sake, eltaame, ekunukpu, a elkoro. Elkoro ni ga gbal sehnge nsol nyehko kpee.‡13:13 Rom 13:10

- 1 Korint
- <
- 13
- >

*13:2 13:2 Mat 7:22; 17:20

†13:3 13:3 Luk 10:27

‡13:5 13:5 Fil 2:4,21

§13:7 13:7 Elt 24:14

*13:12 13:12 2 Kor 5:7

†13:12 13:12 1 Jon 3:2

‡13:13 13:13 Rom 13:10

© 2024 SCO