- Galesa
- <
- 6
- >

6
Ana nne bahke jo sol elsol ni ntem
1 Abonanee, nne lꞌgbo yel go elkohn abiafem anehng anehng, wahn ji kpꞌjene go etohko ji Esowo, kaken ye ebo go enange bem, eji á lꞌtuungu yiimi, wahn fere baabe elnahne, tohko jol ano, wahn fvfo bahke tob yel go elgaare.*6:1 Mat 18:15; Jems 5:19-20
2 Jo solen elsol ni ate ebahne. Ń lꞌlim ano, owo ḿ ma bum ntahm nyi Kraist.†6:2 Rom 13:8,10; Gal 5:14; Jems 2:8
3 Nne awohng awohng no lꞌtir re, ye nne wo, eji á ki tohko fꞌfoongo nne, á kpi elne nehm. 4 Nong, nne awohng awohng jo wuungu eltum ene nyehn.‡6:4 2 Kor 13:5 Ano wo bahke wahnge á kehm bele ejum ji á bahke jo wor nnyo kunu. Bahke jolo eltum ni yefono antahng, nehm jol ni nne noko ma lim. 5 Tibre nne awohng awohng bahke solo elsol nꞌne antahng.§6:5 Rom 14:12
6 Nong, nne no bo kp-e tibi alum Esowo jo tob yehke go anoobo nsol kpee nya á kpi no, ka ntꞌtibi ewe.*6:6 1 Kor 9:13-15
7 Kana nehm elnahne! Esowo kpehme taame re, nne jv-e nnyo. Tibre ejum ajehng ajehng ji nne lꞌbahm, jꞌnehm ji á bahke kpake. 8 Nne no lꞌbahm nsol enye go egbe jio ji ngubjing enye, á bahke kpake elrannge. Nne no lꞌbahm go egbe jio ji etohko, á bahke kpake elkpin ni li go njinanjini.†6:8 Rom 8:13
9 Nong, wahr kꞌlahng go nnoobo alimi. Tibre ngare lꞌbiingi, e bahke kpake, e tohko yini ekpu.
10 Anv, eji e kpi eyake, nong, wahr jo lim nnoobo ka nne awohng awohng, asehngesehnge ane ba e kpꞌjene ano a bo go mbang nyi Esowo.‡6:10 Jon 17:21
Esꞌkohro erehke
11 Nyehnen alum gbalee nya n nyono no go egame ebo antahng. 12 Ane ba kpo tib elbo, fere jo wor nnyo kunu nsol nyi li ka ngubjing, bo ba li ane ba kpꞌsebe re bo bob-n, yehke nrur. Bo kpo lim ano, eji ane lꞌkꞌnohk bo tib ekros ji Kraist.§6:12 Fil 3:18
13 Jol ane bao ba ma yehke nrur kpehme bum atahm.*6:13 Jon 7:19 Bo kpꞌsebe re wahn yehke nrur, eji bo lꞌjo wor nnyo kunu ejum ji ḿ ma lim go egahne agubjing.†6:13 Mat 23:15
14 Me n nehme seb re me n wor nnyo kunu ejum ajehng ajehng, sehngem ekros ji Jisos Kraist Ntul ewahre ji m bahke jo wor nnyo kunu, ji ji wahnge njini li-m ana ekpakv ejum, me n li ana nne no ma kpo, yaame a njini. 15 Afi nne yehke nrur, afi á yehkem, ejumjum o limm. Ji li no li re, á jol nne a nfenfe.‡6:15 1 Kor 7:19
16 Nong, elkoono, a ndon nyi Esowo jol a ane ba kpꞌtoono eljini nia, bo ji li Israel jio ji Esowo.§6:16 Rom 9:6
17 Bomo anv asongo, nong, nne awohng awohng ki-m kpe jo gbiingi. Tibre n kpi nliingi nyi Jisos go egama ngubjing.*6:17 2 Kor 11:24-25
18 Abonanee, nong, nnoobo nyi Jisos Kraist Ntul ewahre jol a atohko enyahne. Emen.

- Galesa
- <
- 6
- >

*6:1 6:1 Mat 18:15; Jems 5:19-20

†6:2 6:2 Rom 13:8,10; Gal 5:14; Jems 2:8

‡6:4 6:4 2 Kor 13:5

§6:5 6:5 Rom 14:12

*6:6 6:6 1 Kor 9:13-15

†6:8 6:8 Rom 8:13

‡6:10 6:10 Jon 17:21

§6:12 6:12 Fil 3:18

*6:13 6:13 Jon 7:19

†6:13 6:13 Mat 23:15

‡6:15 6:15 1 Kor 7:19

§6:16 6:16 Rom 9:6

*6:17 6:17 2 Kor 11:24-25

© 2024 SCO