- Filipai
- <
- 3
- >

3
Ana Pol bungu bade elne
1 Abonanee, ji n yahke gohro bung li re, wahn bel eyebatahng go ejang bi Jehova. M-e nehme kpen re me n jo nyon nsol nyꞌnehm tv-n. Tibre nya nya bahk-n limi, ń lohko kahn.
2 Jo gberen ebv,*3:2 Mat 7:6 wahn fere jo gbere abꞌbi abalimeltum, a ane ba kpo fang agubjing ebo alok.†3:2 Gal 2:12 3 Tibre wahr ba li ane ba ma yehke etingitingi nrur, wahr ji kpꞌkake Esowo go etohko,‡3:3 Jon 4:24 fere jo geere kak Kraist Jisos. Wahr kpehme bum re, Esowo bahke koko nne tib go nsol nyi á limi go ege a ngubjing. 4 Fvfo, nsol nyia, nyi kehn jol tob wahng n tob tir ano. Nne awohng awohng no lꞌtir re, Esowo bahk-e koko tib go nsol nyi li ka ngubjing, me wo ga kpi sehng-e. 5 Bo yehk-m nrur, eji m ma kang nfung enehkeni. Me nne Israel wo. N lohng go etꞌtohngo ji Benjamin. Me nne a Hibru wo dahb dahb dahb. Babnsoo, anebe Hibru ba. Bade eyaame ji atahm abumu, me nne a Farisi wo.§3:5 Elt 26:5 6 N jo kake ekpuku go eltum Esowo, eji n jo nohk aneb ero. Bade eyaame ji nne bahke lehke eno go esamahr bi Esowo tib eji á kpi atahm bum, n jolo nne no bo ki-m jo ma ka ebi ajehng ajehng.
7 Nsol nyi n jo tir re m bahke lehke nsehng, me n fere rod bum ana nsol nyi ki lohng ejumjum tib go esi ji Kraist. 8 Etingitingi, n kpꞌrodo ejum ajehng ajehng ana ejum ji ki lohng ejumjum tib go elkahne ni n kpꞌkahne Kraist Jisos Ntul ewame, ni ga gbal sehnge ejum ajehng ajehng. Esi eje ji wahnge m ma ro ejum ajehng ajehng go, fere rod bum ana nkahr, eji n lꞌli nsehng nyio nyi li Kraist,*3:8 Mat 19:27-29 9 fere jol ajehng a ne, kꞌjol nne no ma li eno jꞌje antahng. Anv, me n li eno go esamahr Esowo, ji nne bahke lehke á lꞌtaame tv Kraist, elkohn eno ji kpo lohng goji Esowo, ji ane ba kpꞌtaame tv-e bahke lehke,†3:9 Rom 3:20-22 10 eji n lꞌkahn Kraist, fere kahn nsahm nyi nyahm-e go elkv,‡3:10 Rom 6:5-6 fere tob nyehn erem ebe, fere tob jol ana ye go ege elkv ni á kpo no,§3:10 2 Kor 4:10 11 eji limi limi kan, n lꞌtob nyahme go elkv.
12 Lohngem re me n si bꞌbel.*3:12 1 Jon 3:2 Lohngem re me n si jꞌjol go nseenga nseenge. N kpꞌsoro asi, jo nyennge, eji lꞌjol jꞌjame. Tibre Kraist ma-m ko, lim jꞌje.
13 Abonanee, n nehme rod elname bum ana nne no ma lohko bel. Fvfo, ejum ajehng jia, ji n kpꞌlimi. Me n yini ekpu go nsol nyi wuku wuku n jo lim. Me n tanne abahl fi re me n song bel nsol nyi li go esꞌsong. 14 Ano wo wahnge n kpꞌbeke asongo go edi ji bo tibi tv, eji n lꞌbel eltuuru ni li elkpin ni e bahke bele go ero, ni wahnge Esowo lung-r no, ni li goji Kraist Jisos.
Leemen eljini ename
15 Nong, ane kpee ba li go nseenga nseenge bel ntir nyia.†3:15 1 Kor 2:6 Ń lꞌfere tir ntir nyindikandiki, Esowo bahke tob lennge ejum jia ka-n. 16 Afi jolo elkohn ejum aji, nong, wahr soren asi, jo toono mbang nyi wuku wuku e bomo eltoono tete ba rehng anv.‡3:16 Gal 6:16
17 Abonanee, leemen eljini ename, wahn jo kunu ane ba kpꞌtob jen ano ekpu, jang jang ana e ma-n tib mbang nyi ḿ bahke jo toono.§3:17 1 Kor 11:1
18 M ma-n tohko tong nkpel a nkpele, anv, n kp-n kpeke tong a abonngo go amahr re, ane gbalee kpꞌjene ana anebekv bao ba ekros ji Kraist. 19 Esꞌkohlo ebo bahke jolo elrannge. Nsol alehke ebo nyi li Esowo ebo.*3:19 Rom 16:18 Nsol nyi kehn jol jo fili bo ndon, nyi nyi bo kpꞌfere geere kak. Bobyehke ekunukpu ebo, kunu go nsol nyi njini nyia.
20 Wahr ba li afono ejahbetul Esowo, edi jio ji Ntul a Jisos Kraist ntꞌtahre ewahre bahke lohngo ba, ye jio ji e kp-e siki,†3:20 Hib 11:10 21 ye ji bahke koko nsahm enye yaange agubjing enyahre nya li rede rede, fere jol ana ngubjing enye nyi kpi ellub.‡3:21 1 Kor 15:51 Nsahm enye nyi bahke wahnge á mal lim nsol kpee woom-e go elwo.

- Filipai
- <
- 3
- >

*3:2 3:2 Mat 7:6

†3:2 3:2 Gal 2:12

‡3:3 3:3 Jon 4:24

§3:5 3:5 Elt 26:5

*3:8 3:8 Mat 19:27-29

†3:9 3:9 Rom 3:20-22

‡3:10 3:10 Rom 6:5-6

§3:10 3:10 2 Kor 4:10

*3:12 3:12 1 Jon 3:2

†3:15 3:15 1 Kor 2:6

‡3:16 3:16 Gal 6:16

§3:17 3:17 1 Kor 11:1

*3:19 3:19 Rom 16:18

†3:20 3:20 Hib 11:10

‡3:21 3:21 1 Kor 15:51

© 2024 SCO